Պակ Ջին Յոնգ

Պակ Ջին Յոնգ (հանգըլ՝ 박진영, ), նաև հայտնի է, որպես  J. Y. Park կամ  JYP, հարավկորեացի երգիչ, պրոդյուսեր և դերասան։ Հիմնադրել է JYP Entertainment լեյբլը։

Կենսագրությւոն 
Պակ Ջին Յոնգը ծնվել է Սեուլում։ Նա ավարտել է Բեմյունի ավագ դպրոցը, ապա ընդունվել է Յոնսեի համալսարան։

Երաժշտական կարիերա 
1992 թվականին Պակը առաջնաելույթ ունեցավ «Park Jin-Young and the New Generation» խմբով, բայց այն հաջողություն չունեցավ։ 1994 թվականին «Blue City» ալբոմով առաջնաելույթ ունեցավ, որպես սոլո երգիչ և մեծ հաջողութուն ունեցավ։

Պակը թողարկել է շատ ալբոմներ։ Նրա «Blue City» ալբոմին հաջորդեց 1995 թվականին թողարկված «Tantara» ալբոմը։ 1997 թվականին թողարկեց «Summer Jingle Bell» ալբոմը՝ «She Was Pretty» երգով։ Նրա չորրորդ «Even After 10 Years» ալբոմի գլխավոր երգը կոչվում է «Honey» (1998), յոթերորդ «Back To Stage» ալբոմինը՝ «Kiss» (2007)։ 2013 թվականին թողարկեց «White in Snow» ալբոմը։ Նա նաև երգեր է գրել իր լեյբլի արտիստներ Ռեյնի և Wonder Girls-ի համար։

2004 թվականին մեկնել է ԱՄՆ և եղել է Ուիլ Սմիթի, Mase-ի և Կեսսիի երաժշտական պրոդյուսերը։

2008 թվականի մայիսին համագործակցել է Ջեկի Չանի հետ «Ես սիրում եմ Ասիան» նախագծի ցուցադրության համար, որը նվիրված էր նույն տարում Սիչուանում տեղի ունեցած ողբերգական երկրաշարժին։ Ջեկի Չանի և Կան Ջե Գյուի հետ զբաղվել են այդ նախագծի «Smile Again» երգի պրոդյուսերինգով։ Երգը կատարել են բազմաթիվ կորեացի արտիստներ։ Երգը թողարկվել է մայիսի 30-ին JYP Entertainment-ի պաշտոնական Յություբյան ալիքում։

2009 թվականի դեկտեմբերի 3-ին թողարկել է իր «No Love No More» երգը։ 2011 թվականի ապրիլի 12-ին նա համագործակցել է Brown Eyed Girlsխմբի Գա Ինի հետ, թողարկելով «Someone Else» երգը։ Երգը զբաղեցրել է երկրորդ հորիզոնականը Gaon Digital Chart հիթ շքերթում և վաճառվել է երգի ավելի քան 1մլն օրինակ։ 2012 թվականի ապրիլի 28-ին թողարկեց «You're the One» երգը։ Երգը զբաղեցրել է երրորդ հորիզոնականը և վաճառվել է 1.5մլն օրինակ։

2015 թվականին Ջին Յոնգը համագործակցելով Ջեսսիի հետ, թողարկեց «Who's Your Mama?» երգը։ Երգը միանգամից դարձավ հիթ։ Նույն տարում նա մասնակցել է «Infinite Challenge Yeongdong Expressway Music Festival» նախագծին և կատակերգու Յու Ջե Սոկի հետ կատարել է դուետ, թողարկելով «I'm So Sexy» երգը։

2016 թվականին Պակ Ջին Յոնգը թողարկեց «Still Alive» սինգլը։ Այդ ժամանակ նա նկարահանվեց Կոնան Օ'Բրայենի «Կոնանը Կորեայում » հատուկ հաղորդումում և Կոնան Օ'Բրայենի, Սթիվեն Յանի ու Պակ Չի Մինի հետ ձայնագրել են «Fire» երգը, որի տեսահոլովակում նկարահանվել են Wonder Girls և Twice խմբերը The song was released on Conan O'Brien's YouTube channel on April 9.:

Գրագողության դատական հայց 
2011 թվականի փետրվարի 10-ին երգահան Կիմ Սին Իլը դատական հայց ներկայացրեց Պակի դեմ՝ պնդելով, որ IU-ի համար գրված Someday երգի սկիզբը վերցվել է իր «To My Man» երգից։ Կիմը Պակից պահանջում էր 110 միլիոն վոն՝ գրագողության համար։ Ջին Յոնգը հրաժարվեց վճարելուց։ 2012 թվականի փետրվարի 10-ին Սեուլի Կենտրոնական դատարանը հաստատեց, որ «Someday» երգի սկիզբը վերցրել են Կիմի երգից և Պակին ստիպեց Կիմ Սին Իլին վճարել 21.67մլն վոն։ Պակը բողոքարկեց վճիռը, բայց 2013 թվականի հունվարի 24-ին դատարանը նրան հրամայեց վճարել 56.93մլն վոն՝ 21.67մլն վոնի փոխարեն և Կիմ Սին Իլը հաղթեց դատը։

Դերասանական գործունեություն 
2011 թվականի սկզբին նկարահանվել է «Նպատակասլացները» դրամայում, որի համար «Baek Sang Arts Awards» փառատոնում անվանակարգվել է «Տարվա նոր դերասան» կատեգորիայում։ 2012 թվականի հունվարին նկարահանվել է «Նպատակասլացները» դրամայի շարունակությունում, որը կոչվում է «Նպատակասլացները 2»։

2011 թվականին «Հինգ միլիոն դոլարանոց մարդը» ֆիլմում խաղացել է գլխավոր դերը։ Ֆիլմը թողարկվել է 2012 թվականի հուլիսի 19-ին։

Անձնական կյանք 
1999 թվականին Պակ Ջին Յոնգն ամուսնացավ Սո Յուն Ջոնգի հետ։ 2009 թվականի մարտին զույգը հայտարարեց բաժանման մասին։ 2013 թվականի հոկտեմբերի 10-ին նա նորից ամուսնացավ։

Պակը շատ լավ է անգլերեն խոսում, որի ապացույցը ԱՄՆ-ում իր անգլերեն հարցազրույցներն են։

Սկավառակագրություն

Ստուդիական ալբոմներ 
 1994: Blue City
 1995: Tantara
 1997: Summer Jingle Bell
 1998: Even After 10 Years
 1998: Kiss Me
 2001: Game
 2007: Back To Stage

Մինի ալբոմներ 
 2009: Sad Freedom
 2012: Spring - 5 Songs for 1 New Love
 2013: Halftime
 2015: 24/34
 2016: Still Alive

Սինգլեր

Ֆիլմագրություն

Ֆիլմեր

Հեռուստասերիալներ

Մրցանակներ

Ծանոթագրություններ

Արտաքին հղումներ 

  
 

Հարավկորեացի երգիչներ
Հարավկորեացի դերասաններ
Հարավկորեացի պարողներ
Հարավկորեացի երգահաններ
JYP Entertainment
Հարավկորեացի կինոդերասաններ
21-րդ դարի երգիչներ
Հարավկորեացի պարային երաժիշտներ